ดีกรีความร้อนพุ่ง ฟิตติ้ง The secret เกมรัก เกมลับ รวมนางร้ายในตำนาน
หลีกทางให้ยานแม่ลงจอดด่วนๆ กับอีกหนึ่งโปรโปรเจกต์สุดปังอลังการของ CHANGE2561 กับ LINE TV โดยตัวแม่ละครสายแซ่บ พี่ฉอด-สายทิพย์ มนตรีกุล ณ อยุธยา ที่ล่าสุดขอเสิร์ฟความเผ็ดร้อนให้วงการบันเทิงรัวๆ ฟิตติ้งซีรีส์เรื่องใหม่ป้ายแดง The secret เกมรัก เกมลับ LINE TV Original Series ซีรีส์แซ่บนัวปูปลาร้าพริกสิบเม็ด คว้านางร้ายในตำนานจาก Club Friday The series ที่เคยสร้างความประทับใจมาแล้วมากมายทั้งเรตติ้ง และยอดวิว โดนใจคนดูทั้งประเทศดึงกลับมารวมตัวกันอีกครั้ง เพิ่มดีกรีความร้อนแรงองศาเดือดใน The secret เกมรัก เกมลับ ซีรีส์หนึ่งในประวัติศาสตร์ชาติไทยที่ต้องจารึกไว้ว่า รวมดาวนางร้ายถึงร้ายก็รักนะ เอาไว้มากที่สุด นำทีมโดย นางร้ายสาวเซอร์ สายป่าน-อภิญญา นางร้ายร่างเล็กสั้นเสมอหู กิ๊บซี่-วนิดา นางร้ายดีกรีจักรวาล น้ำตาล-ชลิตา นางร้ายนิวเจน เจนิส-เจณิสตา และ นางร้ายวัยทีน นารา-เทพนุภา งานนี้ทั้ง 5 สาวตัวแม่นางร้ายแห่งยุค ต้องลงแข่งขันประลองเกมแห่งรักเพื่อช่วงชิง หนุ่มนิว-วงศกร ตัวพ่อสายกล้ามปูที่สาวๆ เห็นเป็นต้องกดไลค์ กดเลิฟโดยเนื้อหา The secret เกมรัก เกมลับ เป็นเรื่องราว เกมการต่อสู้เพื่อแย่งชิงความรักของ 5 สาว 5 ความร้าย ที่ต่างพกกลยุทธ์ความแสบ ความเผ็ด ความมัน มาเพื่อแย่งชิง โดม ผู้กำกับโฆษณาหนุ่มหล่อไฟแรง ที่สาวๆ อยากเป็นเจ้าของมากที่สุด งานนี้แต่ละคนต้องใช้ความสามารถงัดความร้ายมาปล้นใจ หนุ่มนักโฆษณาคนนี้ไปครอบครองให้ได้ซึ่งบรรยากาศในการฟิตติ้งครั้งนี้ เอส วรฤทธิ์ ไวยเจียรนัย และผู้กำกับฝีมือเทพ กู่-เอกสิทธิ์ ตระกูลเกษมสุข ผู้กำกับซีรีส์เรื่องนี่ มานั่งควบคุมการผลิตด้วยตัวเอง ฟันธงเลยว่าเปรี้ยงๆ อีกเช่นเคย งานนี้ทั้ง 5 นางร้าย ต่างก็โชว์ลีลา พลังอินเนอร์จิกกล้องแตก ถ่ายทอดพลังงานความร้ายออกมาได้ถึงใจจริงๆ ฟากพระเอกหนุ่มหล่อ นิว-วงศกร หนึ่งเดียวที่ใครๆ หมายปอง ก็หล่อเบอร์แรง เป็นส่วนผสมที่ลงตัวให้ซีรีส์เรื่องนี้ท็อปฟอร์ม สิบ สิบ สิบ ไปเลย รับชมได้เร็วๆ นี้บน LINE TV เท่านั้นอ่านเรื่องย่อนิยายไทยรัฐทุกเรื่อง >> คลิกที่นี่
ตัวแม่ละครสายแซ่บ พี่ฉอด-สายทิพย์ มนตรีกุล ณ อยุธยา ขอเสิร์ฟความเผ็ดร้อนให้วงการบันเทิงรัวๆ ฟิตติ้งซีรีส์เรื่องใหม่ป้ายแดง The secret เกมรัก เกมลับ LINE TV Original Series
เกมรัก เกมลับ,The secret,ซีรีส์,นิยาย,The secret เกมรัก เกมลับ,ละคร